Cymdeithas Cymru-Ariannin

Cymdeithas ddiwyllianol ydy Cymdeithas Cymru-Ariannin sy'n cynnal dolen gyswllt rhwng Cymru a'r Ariannin. Mae'n gymdeithas elusennol a daw'r cyfan o'i hincwm oddi wrth ei haelodau.

Hanes
Syfydlwyd Cymdeithas Cymry Ariannin ym 1939 gan rai a oedd â chysylltiad â'r Wladfa Gymreig yn Chubut, Yr Ariannin er mwyn bod yn ddolen gyswllt rhwng y ddwy wlad.  Newidiwyd yr enw yng nghyfarfod blynyddol 1999 i Gymdeithas Cymru-Ariannin i adlewyrchu aelodaeth a gweithgareddau'r Gymdeithas heddiw.

Gweithgareddau'r Gymdeithas
Trefnu a noddi teithiau cyfnewid i athrawon, myfyrwyr a gweinidogion rhwng Cymru ac Ariannin. Mae gan y Gymdeithas gynrychiolydd ar Bwyllgor Cynllun yr Iaith Gymraeg yn Chubut  sydd wedi bod yn gyrru athrawon i dalaith Chubut i ddysgu'r Gymraeg. Mae'r Gymdeithas yn cyfrannu at gludiant a llety y myfyrwyr ddaw dan y Project i'r cwrs Cymraeg dwys a gynhelir ym Mhrifysgol Caerdydd yn flynyddol yn yr haf.Visitors from Patagonia / Ymwelwyr o Batagonia Gwefan Canolfan Cymraeg i Oedolion Prifysgol Caerdydd. 22.2.2012
Noddi cystadleuaeth flynyddol, ers Eisteddfod Genedlaethol Cymru Caerdydd 1978, yn Eisteddfod Genedlaethol Cymru i rai sydd wedi byw yn y Wladfa ar hyd eu hoes ac yn dal i fyw yn Ariannin. Cyhoeddwyd dau ddetholiad o'r cynnyrch Atgofion o Batagonia; gol. R. Bryn Williams (Gwasg Gomer, 1980) a Byw ym Mhatagonia; gol. Guto Roberts a Marian Elias Roberts (Gwasg Gwynedd, 1993). Mae'r ddau lyfr allan o brint. Cyhoeddwyd Bywyd yn y Wladfa - detholiad o gynnyrch 1978 - ar gyfer Eisteddfod Genedlaethol Cymru Meirion a'r Cyffiniau 2009.
Ymhlith sefydliadau sydd wedi derbyn mae Ysgol Gymraeg Trelew, Ysgol Feithrin y Gaiman a Chanolfan Gymraeg yr Andes.
Cynhelir Cyfarfod Blynyddol y Gymdeithas ar Faes yr Eisteddfod Genedlaethol yn flynyddol a bu gan y Gymdeithas Babell ar y Maes ers 1997.
Dethlir Gŵyl y Glaniad yn flynyddol yng Nghymru.

Canghennau
Mae gan y Gymdeithas dair cangen - yr hynaf yw un Môn ac Arfon; sefydlwyd rhai hefyd yng Nghaerdydd (Cangen y De) ac yng ngogledd ddwyrain Cymru (Cangen Clwyd).

Cyhoeddiadau
Cymdeithas Cymry Ariannin 1939-1989 (1989).

Dolenni allanol
 Gwefan y Gymdeithas 

Gweler hefyd
Cymdeithas Cymru-Llydaw
WiciBroseict Y Wladfa

Cyfeiriadau

Categori:Y Wladfa
Categori:Sefydliadau Cymru
Categori:Sefydliadau 1939